b'\n_START_ARTICLE_\nCankarjeva knji\xc5\xbenica Vrhnika\n_START_PARAGRAPH_\nCankarjeva knji\xc5\xbenica Vrhnika je osrednja splo\xc5\xa1na knji\xc5\xbenica s sede\xc5\xbeem na Tr\xc5\xbea\xc5\xa1ki 32, Vrhnika. Ustanovljena je bila leta 1958 in poimenovana po pisatelju Ivanu Cankarju, ki je bil rojen na Vrhniki. V knji\xc5\xbenici je soba, posve\xc4\x8dena prvim natisom njegovih del._NEWLINE_Sprva je imela prostore na Tr\xc5\xbea\xc5\xa1ki 9b ob Osnovni \xc5\xa1oli Ivana Cankarja, ki pa so z leti postali premajhni. Zaradi prostorske stiske je ob\xc4\x8dina sprva razmi\xc5\xa1ljala o gradnji prizidka, a se je kot cenej\xc5\xa1a mo\xc5\xbenost pokazal odkup nekdanje \xc5\xa1ivalnice Industrije usnja Vrhnika od ste\xc4\x8dajnega upravitelja. V nove prostore v prvem nadstropju te stavbe se je knji\xc5\xbenica preselila v za\xc4\x8detku septembra 2014._NEWLINE_Ima eno dislocirano enoto, Krajevno knji\xc5\xbenico dr. Marje Bor\xc5\xa1nik v Borovnici.'